NaiveNeuron/SloPal huggingface dataset:
Nicholsonová, Lucia, poslankyňa NR SR (2014-06-10):
Dobre. Prepáčte, že som vás zmiatla, kolegovia. Vážená pani predsedajúca, vážené panie poslankyne, vážení páni poslanci, dovoľte mi, aby som z poverenia výboru pre ľudské práva a národnostné menšiny uviedla správu o prerokovaní uvedenej správy, tlač 894, v gestorskom výbore. Predseda Národnej rady pridelil predmetnú správu na prerokovanie Výboru Národnej rady pre ľudské práva a národnostné menšiny s tým, že výbor podá Národnej rade správu o výsledku prerokovania a návrh na uznesenie Národnej rady. Gestorský výbor v súlade s rozhodnutím predsedu Národnej rady prerokoval správu o činnosti verejného ochrancu práv na svojej 38. schôdzi a prijal k nej uznesenie č. 127, ktorým odporúča Národnej rade: A. zobrať na vedomie správu o činnosti verejného ochrancu práv za rok 2013 B. požiadať vládu, aby vyriešila otázku sídla Kancelárie verejného ochrancu práv v objekte vo vlastníctve Slovenskej republiky a aby sa v procese zostavovania rozpočtu verejnej správy a určovania limitu výdavkov Kancelárie verejného ochrancu práv pre nasledujúce rozpočtové obdobie riadila rezolúciou 1959/2013 Parlamentného zhromaždenia Rady Európy o posilnení ombudsmanských inštitúcií v Európe. Návrh uznesenia máte všetci k dispozícii ako súčasť tlače 894a. Na záver mi dovoľte informovať vás ešte o tom, že o správe rokoval aj výbor pre vzdelávanie, vedu, mládež a šport, a to z vlastnej iniciatívy. Vážená pani predsedajúca, skončila som. Otvorte, prosím, rozpravu, do ktorej sa hlásim ako prvá.
Kaliňák, Robert, podpredseda vlády a minister vnútra SR (2013-10-25):
Veľmi pekne ďakujem, vážená pani predsedajúca. Vážené dámy poslankyne, páni poslanci, predloženým návrhom zákona sa predovšetkým transponuje smernica Európskej únie, ktorej hlavným cieľom je zaistiť uplatňovanie spoločných kritérií členských štátov pri identifikácii osôb, ktoré potrebujú medzinárodnú ochranu. Má sa tým zabrániť pohybu žiadateľov medzi jednotlivými členskými štátmi iba z dôvodu rozdielnej legislatívy a úrovne poskytovaných výhod. Implementáciou smernice taktiež dochádza k postupnému zbližovaniu postavenia azylantov a cudzincov, ktorým sa poskytla doplnková ochrana. Táto sa bude predlžovať o dva roky, namiesto pôvodného jedného roku. Cudzinec, ktorému sa neudelí azyl, ale poskytne sa mu doplnková ochrana, bude môcť hneď využívať práva vzťahujúce sa na medzinárodnú ochranu, čo však nevylučuje možnosť podať opravný prostriedok proti rozhodnutiu o neudelení azylu. V súlade s prepracovaním znenia takzvaného dublinského nariadenia sa ustanovujú niektoré podmienky konania o odovzdaní cudzinca s neoprávneným pobytom na území Slovenskej republiky do štátu, v ktorom požiadal o medzinárodnú ochranu. V tejto súvislosti sa taktiež novelizuje zákon o poskytovaní právnej pomoci osobám v materiálnej núdzi. Ďalším dôvodom predloženia návrhu zákona je transpozícia smernice Únie, ktorá upravuje vstup, postup vo vybavovaní a žiadostí vedúcich k jednotnému povoleniu. Takéto povolenie bude po splnení ustanovených podmienok zahŕňať povolenie na prechodný pobyt a povolenie na zamestnanie v rámci jedného správneho aktu. Nevyhnutné zmeny súvisiace s transpozíciou tejto smernice obsahuje novela zákona o pobyte cudzincov, novela zákona o službách zamestnanosti, ktorá tiež komplexne upravuje podmienky zamestnávania cudzincov a novela zákona o nelegálnej práci a nelegálnom zamestnávaní. Okrem transpozície smernice uvedenej v tomto zákone o pobyte cudzincov sa zavádza aj nový dôvod zaistenia cudzinca. Pôjde o zaistenie žiadateľa o udelenie azylu na základe presne špecifických dôvodov, ktoré plne korešpondujú s požiadavkami Európskej únie. V tejto súvislosti sa novelizuje zákon aj o sídlach súdov v Slovenskej republike. Ďakujem pekne za podporu tohto zákona.
Bugár, Béla, podpredseda NR SR (2019-01-30):
Pán poslanec Jurzyca.
Laššáková, Jana, podpredsedníčka NR SR (2014-11-10):
Pán poslanec Huba.
Kadúc, Miroslav, poslanec NR SR (2015-09-16):
Ďakujem veľmi pekne. Ale už sme, začnem, alebo mám dve poznámky ja. Prvá sa týka toho Facebooku. Ja teda nepatrím do tej skupiny, ktorá zverejňovala fotky z oblasti, kde bolo treba pomáhať, ale napriek tomu poviem jednu vec. Ja si nemyslím, že, alebo nechcem sa sporiť o tom, aké boli pohnútky tých, ktorí vešali konkrétne fotky konkrétnej pomoci na Facebook, určite tam boli aj také, ktoré tam boli čisto cez politiku. To, myslím, že to je to, čo si ty narážal a s čím máš problém. Ale dôležitý je podľa mňa ten výsledok. A ten výsledok je, že politici ako zástupcovia ľudí mohli týmto konaním a touto prezentáciou inšpirovať aj ostatných. Toto je pre mňa výsledok pozitívny aj napriek tomu, že to pozadie nemusí byť úplne pozitívne. Druhá poznámka sa týka, a tam, v tej dávam ti za pravdu, že NATO, ak by zasiahlo, mohlo by to byť pomerne rýchlo vyriešené. Ale treba si uvedomiť, že bez OSN sa ani NATO nepohne. A OSN má päť stálych členov s právom veta, a zhodneme sa na tom, že Sýria a Líbya, hlavne Sýria v tejto chvíli je naozaj stretom geopolitiky, kde má záujem tak Rusko, ako aj Spojené štáty americké a obidvaja majú právo veta. Čiže pokiaľ títo dvaja alebo všetci piati nebudú mať spoločný záujem, čo sa javí, že zatiaľ nemajú, dovtedy si myslím, že NATO nezasiahne. Čiže toto len pre záznam a na podporu toho, čo hovoríš.
Šeliga, Juraj, podpredseda NR SR (2020-04-28):
Pani poslankyňa nechce reagovať na faktické poznámky. Ako ďalší v rozprave, pán poslanec Baška, nech sa páči.
Verešová, Anna, poslankyňa NR SR (2016-04-19):
Ďakujem pekne za slovo. Ja chcem podporiť pani poslankyňu Petrík v časti tej, v ktorej sa venovala rodinnej politike. Len veľmi kratučko chcem povedať, že pravdepodobne sa v niečom nezhodneme pri ratifikácii Istanbulského dohovoru. Áno, odstraňovaniu násilia na ženách, určite áno. Všetky formy pomoci, áno. Venujem sa tomu osemnásť rokov. Problém bol, že v rokoch 2013 – ´14 tu vlastne prebehla určitá diskusia o prijatí, o ratifikácii Istanbulského dohovoru a naozaj vyvolala veľkú polemiku. Takže škoda, že sa Istanbulský dohovor nedá prijať s výhradami. A už len úplne kratučko, že vlastne ho ešte neprijali, množstvo ďalších krajín, ako je napríklad Nemecko a Nórsko. Určite podporujem pani poslankyňu v tom, že nedostať dnes do nového programového vyhlásenia vlády stať, časť o rodinnej politike, je podľa mňa úplne trestuhodné. Dnes, keď čelíme takému demografickému vývoju, kedy sa rodinám už venujú nielen demografi, ale aj ekonómovia a možno aj každý súdny človek a občan, je to skutočne trestuhodné. Budem sa tomu venovať vo svojom príspevku. Ale mne to ukazuje aj takú jednu vec, že vidím, ako ste strašne vzdialení takým bežným problémom rodín, členom rodín a mladým rodinám. Zatiaľ toľko. Ďakujem pekne.
Suchánek, Alan, poslanec NR SR (2017-12-13):
Pán predseda, môžme pristúpiť k hlasovaniu o pozmeňujúcich návrhoch zo spoločnej správy, o bodoch 1 až 10, 12, 14, 15, 16 spoločne s návrhom gestorského výboru schváliť. Prosím o hlasovanie.
Laurenčík, Milan, podpredseda NR SR (2022-05-06):
Na faktické poznámky bude teraz reagovať pán poslanec Ján Richter.
Tomáš, Erik, poslanec NR SR (2018-06-12):
Pani Shahzad, moja kritika pani Nicholsonovej len vychádzala z toho, akým spôsobom sa ona tu v pléne postavila k tejto téme na rozdiel od vás i vašich ďalších kolegýň, ktoré ste diskutovali vecne. A keď mám tú možnosť, ešte raz chcem vám vyjadriť veľký obdiv a rešpekt aj za to, ako bojujete za práva ťažko postihnutých občanov, a držím vám palce.
Pellegrini, Peter, predseda NR SR (2015-11-26):
Ďakujem pekne. S faktickou poznámkou na vystúpenie pána spravodajcu pán poslanec Fecko.
Danko, Andrej, predseda NR SR (2016-11-22):
Ďakujem. Procedurálny návrh...
Hort, Milan, podpredseda NR SR (2010-12-01):
Pán poslanec Igor Matovič, nech sa páči.
Aštaryová, Zuzana, poslankyňa NR SR (2010-12-08):
Pán predsedajúci, prosím, dajte hlasovať o vládnom návrhu zákona ako celku s odporúčaním gestorského výboru schváliť.
Tomáš, Erik, poslanec NR SR (2019-06-21):
Pán kolega Heger, fakty poprosím. Naozaj fakty. Dúfam, že tu nebudeme teraz viesť siahodlhú diskusiu o bezplatnom a spoplatnenom školstve. Tá diskusia sa tu už raz viedla o spoplatnení školstva. Viete, kto ju viedol? Pravica, ktorej ste vy predstaviteľ. Čiže možno toľko k tomu bezplatnému a spoplatnenému školstvu. Po ďalšie, hovoríte o miere chudoby na Slovensku. Aj pani kolegyňa Zimenová citovala rebríček, ktorý vyšiel včera. Stále je tu vysoká alebo veľká skupina ľudí ohrozená chudobou, ale podľa tohto rebríčku aké je Slovensko v Európskej únie? Má tretiu najnižšiu mieru chudoby spomedzi krajín Európskej únie. Tretiu najnižšiu. Je to tak? To už neodcitujete z toho rebríčka. To sa už vám nehodí, ale to je fakt. Ja mám rád fakty. Pred nami je len Fínsko a Česká republika. Len oni, len tieto dve krajiny sú lepšie. To už nepoviete. Chcete nám hovoriť, že my zvyšujeme teda minimálnu mzdu. Áno, zvyšujeme ju rapídne a ceny energie zvyšujeme. A vraj Galek z SaS nám má radiť, ako to je, alebo nám to má vysvetliť. Ja spomeniem pána ministra hospodárstva Miškova z SaS. Počas jeho pôsobenia sa výrazne zvyšovali ceny energií jeho opatreniami, jeho opatreniami, keď presúval kompetencie v rámci SPP z valného zhromaždenia, ale k tomu asi teraz nie je debata. A presne chcem povedať, že tuto pán Dostál vyskakuje ako, pardon za výraz, čertík z krabičky, že ja som si dovolil reagovať na vás, ale koľko obsahu vášho vystúpenia a vystúpenia pani Zimenovej, pán Dostál, sa týkalo 100-eurového príspevku. Koľko? Takže nepoužívajte tento dvojaký meter, upozornite aj svojich kolegov. Ďakujem pekne.
Hlina, Alojz, poslanec NR SR (2024-02-13):
Ďakujem veľmi pekne. Vážený pán predsedajúci, vážený pán minister, ja som si to zbežne pozrel, ono to pojednáva o tom, že sa má presunúť nejaká kompetencia, ale keďže sa tu spustila táto debata, ktorá... sa ja bytostne venujem, ma zaujíma, že ceny a schopnosť ovplyvňovať ceny. A teda v kontexte toho, že vy ako socialisti pre tých ľudí aj im doprajete a tie potraviny, tak chcel by som odprezentovať vlastne úspechy socialistickej vlády SMER-u, HLAS-u a SNS a je naozaj čo. Viete, lebo prečo sa nepochváliť, keď je s čím, hej? Že vlastne naozaj, keď proste do toho idú a idú do toho natvrdo a výsledky sú, tak ich treba odprezentovať. Nejak tá vaša prílišná skromnosť akože mi je sympatická, ale podľa mňa je čas sa pochváliť. Neviem, ktorí si spomínate na také to video na úrade vlády, kde boli vajcia na stole... (Povedané so smiechom. Reakcie z pléna. Prerušenie vystúpenia predsedajúcim.)
Bugár, Béla, podpredseda NR SR (2018-02-09):
Vážené pani poslankyne, páni poslanci, aby nevzniklo nedorozumenie, pán predseda tu má na návšteve vedúceho zastúpenia Európskej komisie. Samozrejme keby počkal všetky faktické poznámky, to je ďalších 30 minút a je to nedôstojné. Takže nie preto odišiel, pán predseda sa ospravedlnil a mi povedal, že po tom, keď skončí ten-ktorý akurát na faktickú poznámku, aby som vás upozornil na to, že nie preto, že by nechcel vypočuť. Rád by aj reagoval, len má tu návštevu. Pani poslankyňa Grausová, nech sa páči.
Bugár, Béla, podpredseda NR SR (2011-09-14):
Na faktické poznámky bude reagovať predseda Národnej rady, nech sa páči.
Osuský, Peter, poslanec NR SR (2022-10-18):
Ďakujem za slovo, pán predseda. Myslím si, že Ondro Dostál pokojne, právnicky a racionálne vyargumentoval dôvodnosť toho, čo je predložené. Napriek tomu sa vyskytujú neustále obavy z mýtického vzťahu manželstva a partnerstva dokonca i v dikcii odseku zákona. Samozrejme, ja sa niekedy ako evanjelik habsburského vyznania zamýšľam, prečo sa mnohí moji kolegovia, iste pevne veriaci v Boha a zväzok manželský, strašne boja, že niekde na, o poschodie nižšie v dome, kde žijú, bude bývať registrované partnerstvo. Dvojica, ktorá bude takto zavedená v zákonom štátu. Neviem si predstaviť, ako by mohlo takéto niečo ohroziť moje manželstvo a nedokážem pochopiť, či manželstvo ľudí, ktorí sa tejto dikcie odseku 1 boja, aké pevné je ich manželstvo, čo si myslia o svojom manželstve, keď sú takto vyľakaní. Ja opäť zdôrazňujem, nie som katolík, ale je zaujímavé, že v písme svätom stojí, nesúďte a dokonca aj hlava katolíckej cirkvi, to nie je môj Svätý otec, František hovorí, kto som ja, aby som súdil. Ale je pozoruhodné, že na Slovensku a v slovenskom parlamente sú celkom slušné mraky ľudí, ktorí súdia, ktorí na rozdiel od pápeža zabúdajú na to, že Pán Boh stvoril všetky k ich obrazu svojmu, všetky farby, všetky rasy a dokonca i všetkých ľudí... (Prerušenie vystúpenia časomerom.)
Grendel, Gábor, podpredseda NR SR (2022-05-03):
Pán poslanec Muňko s reakciou na faktické.
Glváč, Martin, podpredseda NR SR (2019-02-05):
Vážené panie poslankyne, vážení páni poslanci, otváram piaty rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie požiadali z dôvodu práceneschopnosti pani poslankyňa Bašistová, Ďurovčík a Pčolinská. Podľa odhlasovanej zmeny programu pristúpime k druhému čítaniu o vládnom návrhu zákona o sprístupňovaní strelných zbraní a streliva na civilné použitie na trhu . Vládny návrh zákona má parlamentnú tlač 1199, spoločná správa výborov má tlač 1199a. Do minúty tu bude pán minister hospodárstva, ktorý návrh zákona uvedie a odôvodní. Prerušujem do 9.03. (Krátka pauza pre neprítomnosť ministra.) Vítame ťa, pán minister, a nech sa páči, odôvodni predmetný návrh zákona v krátkosti.
Nemky, Martin, poslanec NR SR (2021-05-06):
Vážený pán predsedajúci, vážené panie poslankyne, vážení páni poslanci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 14. júna 2021. Zo znenia návrhu ústavného zákona je zrejmý účel navrhovanej úpravy. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru. Pán predsedajúci, prosím, otvorte všeobecnú rozpravu.
D. Gabániová, poslankyňa: (2007-09-12):
Ďalšia vec, áno, prirovnávať poisťovanie áut s poisťovaním občanov, a teda ich zdravotným poistením je do značnej miery nemorálne, ale isteže, treba sa nad tým zamyslieť, pán poslanec, skutočne, že či je v poriadku, že tieto podnikateľské subjekty, poisťovne, ktoré poisťujú autá zo zákona, teda dostávajú prostriedky, tak či je to v poriadku a či to nejako netreba korigovať, isteže. A tá nemorálnosť, by som povedala, prirovnania k poisťovaniu zdravotnému je v tom, že poistený je aj starý človek, aj človek nad hrobom, kým žiadna poisťovňa vám vášho (ruch v sále), no, iba ak je už preradený do kategórie veterána, auto poistí.
Danko, Andrej, podpredseda NR SR (2024-05-22):
Čo vy viete, o čom sa rozprávame? Vy nebliakajte, vy nebliakajte v tejto sále, dobre? A o slušnosti vy nerozprávajte v tejto sále. Nech sa páči, pani poslankyňa Kolíková.
Hrnčiar, Andrej, podpredseda NR SR (2018-06-21):
Pán poslanec Jurzyca.
Kollár, Boris, predseda NR SR (2022-05-11):
Prosím, prezentujme sa a hlasujeme. (Hlasovanie.) Prítomných 132 poslancov, za 132. Konštatujem, že Národná rada sa uzniesla, že tento návrh zákona prerokuje v druhom čítaní . Ďalej pristúpime k hlasovaniu o pridelení návrhu výborom a o určení gestorského výboru, ako aj jej lehoty na jej prerokovanie. Prosím spravodajcu, aby uviedol hlasovanie.
Blanár, Juraj, podpredseda NR SR (2021-10-21):
Vyhlasujem všeobecnú rozpravu za skončenú. Pýtam sa pána navrhovateľa, či má záujem o záverečné slovo, nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Milan Krajniak.
Glváč, Martin, podpredseda NR SR (2018-05-29):
Ďakujem. S faktickými štyria poslanci. Končím možnosť prihlásiť sa. Pán poslanec Kotleba.
L. Nagy, poslanec: (2005-12-14):
To čo hovorila pani poslankyňa Tóthová, beriem to k srdcu a pohráme sa s formuláciou, aby to bolo jednoznačne. Ďakujem pekne za podporu.
Grendel, Gábor, podpredseda NR SR (2020-06-10):
Pán poslanec Šimko.
Blaha, Ľuboš, poslanec NR SR (2013-02-14):
Ďakujem pekne. Ja pripomínam členom európskeho výboru, že výbor bude o 12.00 hod., tak ako sme sa dohodli, v miestnosti č. 149 ako vždy. Ďakujem.
Laurenčík, Milan, podpredseda NR SR (2021-10-05):
Ďakujem. Otváram všeobecnú rozpravu. Do rozpravy som dostal písomnú prihlášku. Prihlásili sa jednotliví rečníci: pán poslanec Filip Kuffa a Ondrej Dostál. Nech sa páči, pán poslanec Kuffa, máte slovo.
Pado, Martin, poslanec NR SR (2010-08-05):
Ďakujem pekne za slovo, pán podpredseda. Pani poslankyňa, programové vyhlásenie vlády ste onálepkovali všetkými možnými negatívami: nekonzistentné, chaotické, nekompetentné, diletantské, prázdne, bez návrhov, totálny odklon od sociálneho štátu. Ďalej ste hovorili o dobrej správe pre tých, čo majú 5, 6-tisíc eur a zlou správou pre tých, čo majú 300, 400 eur. Tak sa pýtam, pani poslankyňa, bývalá ministerka, tej asi najsociálnejšej vlády, tie predražené tendre na diaľnice, mýta, upratovanie, boli pre tých čo majú 300, 400 eur? To podvodné sociálne podniky boli pre tých, čo majú 300, 400 eur? To podvodný tender na emisie bol pre tých, čo majú 300, 400 eur? Pýtam sa vás, pani poslankyňa, podvody s pozemkami v Tatrách boli tiež pre tých, čo majú 300, 400 eur za vašej vlády? A, pani poslankyňa, zvýšenie ziskov pre elektrárne, SPP o miliardy korún, to tiež bolo pre tých, čo majú 300, 400 eur? A nakoniec, pani poslankyňa, tých 34 a 40 miliónov korún, čo mal váš predseda zohnať vlastnou hlavou, to tiež zháňal pre tých, čo majú 300, 400 eur? O čom to tu vlastne tárate, pani poslankyňa? Prečo strašíte ľudí? Chcete povedať, že môže byť horší model vládnutia v tejto krajine, ako bol model rabovania krajiny, bohapustého rabovania za vašej vlády, za vašej koalície, v čele s Robertom Ficom? Chcete povedať, že môže byť horší model? Tak aspoň nerozprávajte takéto nezmysly! A mimochodom, pani poslankyňa, ohľadom tej genocídy za bývalého pána ministra Zajaca, sa už ospravedlňoval pán bývalý podpredseda vlády Čaplovič, takže je od vás nehorázne, neslušné takúto vec opakovať. Mali by ste sa ospravedlniť aj vy. Ďakujem pekne. (Potlesk.)
J. Burian, poslanec: (2007-10-25):
Národná rada Slovenskej republiky uznesením č. 487 z 12. septembra 2007 pridelila vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov, Výboru Národnej rady Slovenskej republiky pre financie, rozpočet a menu, ústavnoprávnemu výboru, výboru pre hospodársku politiku a výboru pre pôdohospodárstvo, životné prostredie a ochranu prírody. Uvedené výbory prerokovali predmetný návrh zákona v stanovenom termíne. K predmetnému vládnemu návrhu zákona zaujali výbory Národnej rady Slovenskej republiky stanoviská a na základe týchto stanovísk gestorský Výbor Národnej rady Slovenskej republiky pre financie, rozpočet a menu odporúča Národnej rade schváliť s pozmeňujúcimi a doplňujúcimi návrhmi a výbor zároveň poveril poslanca Jozefa Buriana za spoločného spravodajcu. Súčasne ho poveril predniesť spoločnú správu výborov na schôdzi Národnej rady a po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Ďakujem za pozornosť. Pani predsedajúca, otvorte rozpravu a hlásim sa prvý do rozpravy.
P. Hrušovský, predseda NR SR: (2005-10-27):
(Hlasovanie.) 122 prítomných, 80 za, 10 proti, 31 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o Národnej banke. Otváram rozpravu. Pýtam sa, či sa chce niekto prihlásiť do rozpravy. Pán poslanec Galbavý? (Odpoveď poslanca.) Končím možnosť prihlásiť sa do rozpravy. Vyhlasujem ju za skončenú. Pristúpime k hlasovaniu o vládnom návrhu zákona o Národnej banke Slovenska so schválenými pozmeňujúcimi a doplňovacími návrhmi s odporúčaním gestorského výboru...
M. Vášáryová, poslankyňa: (2007-05-11):
Európska integrácia sa stala po 2. svetovej vojne, po tých hekatombách obetí a utrpení, pre milióny tých, čo prežili, symbolom nádeje. Integrácia, európska integrácia sa stala symbolom nádeje na život v mieri a porozumení medzi národnými štátmi, medzi národmi a štátmi. Dnes sloboda a občianske práva, vláda práva a konštitucionalizmus a demokracia sa stali základnými kameňmi tejto nádeje aj pre nás po rokoch sociálneho inžinierstva, neslobody, dokonca okupácie a života za bariérou. Európska únia dnes v 21. storočí je nielen symbolom nádeje, ale stala sa pre celý svet aj znakom bohatstva a bezpečia. „Vláda bez bohatstva je nebezpečná a bohatstvo bez moci je smiešne.“ povedal Jacques Delors, jeden z najúspešnejších komisárov Európskej únie. „Je umenie vytvoriť rovnováhu medzi mocou a bohatstvom, aby bola vyvážená tak, aby bohatstvo nebolo bezmocné a moc dokázala spravovať bohatstvo.“ Ako povedal: „Nous avons besoin d´Europe puissante et généreuse.“ To znamená: „Máme potrebu, aby Európa bola mocná a“ – „généreuse“, to je veľmi ťažko preložiť toto slovo, ale aby bola „rozhodná“, asi takto by sa to po slovensky dalo povedať. Dnes pripájame k týmto slovám aj slovo „solidárna“. A my práve od tohto roku 2007 do roku 2013 pocítime pozitívnu silu európskej solidarity, samozrejme, za predpokladu, ak ju dokážeme zorganizovať. Labutí spev po skončení studenej vojny, že potom už bude všade mier, sa po Sarajeve a Kosove ukázal ako len sen. Spolupráca a obrusovanie hrán medzi Európanmi a vo svete sú neustále potrebné. V 21. storočí sa naša Európska únia bude musieť denne novo definovať. Novo si definovať náš diel spoluzodpovednosti, ale nielen vo vnútri Európskej únie, ale aj vo svete. My ako členovia Európskej únie budeme spoludefinovať túto novú európsku spoluzodpovednosť za svet. Preto podporujem návrh našej kolegyne, lebo táto spoluzodpovednosť úplne nová by mala byť aj symbolicky vyjadrená v našich sviatkoch a pamätných dňoch, ktoré si pripomíname každý rok, a vyjadrená 1. májom ako Pamätným dňom Európskej únie. Ďakujem za vašu obmedzenú pozornosť.
Sulík, Richard, predseda NR SR (2011-07-08):
Pán poslanec Elemér... (Reakcia z pléna.) Pán poslanec Jakab. (Smiech v sále.) Ja som sa divil, že nového poslanca máme, náhradníka. (Povedané so smiechom.) Nech sa páči.
Marcinčin, Radovan, poslanec NR SR (2023-03-21):
Ďakujem. Vážený pán predseda, vážení páni poslanci, pani poslankyne, v rozprave vystúpili ôsmi poslanci. Nebol podaný žiaden procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Jurinová, Erika, podpredsedníčka NR SR (2013-05-29):
Nevidím žiadne faktické poznámky. Tak uzatváram možnosť prihlásiť sa s faktickou. A prosím o slovo ďalšieho vystupujúceho rečníka pána Hlinu.
Matej, Ondrej, poslanec NR SR (2011-12-01):
Ďakujem pekne za slovo. Vážený pán predsedajúci, ctené dámy, milí páni, vážený pán minister. Dnešné rokovanie a následné schvaľovanie tohto zákona v Národnej rade ako zákona ústavného je pre SDKÚ-DS dokončením jedného zo základných pilierov, na ktorých stojí zodpovedné fungovanie štátu, a to piliera o zodpovednom finančnom a rozpočtovom správaní sa všetkých budúcich politikov. Som rád, že sa k tejto zodpovednej ceste pripájajú aj ostatné politické strany. Keďže sme si sadli za rokovací stôl, tak sme si kládli otázku, prečo potrebujeme takýto zákon. Takýto zákon potrebujeme v týchto časoch práve preto, lebo potrebujeme zvýšiť dôveryhodnosť Slovenska na finančných trhoch. Lebo máme sklony, dlhodobé sklony k deficitom a žitiu na dlh. Lebo potrebujeme dosiahnutie dlhodobej udržateľnosti verejných financií. Lebo potrebujeme zvýšenie transparentnosti vo verejných financiách. A preto, lebo potrebujeme vytvoriť dostatočný priestor na zvládnutie zlých správ. Neúmerné zadlžovanie nie je o ľavicovosti ani o pravicovosti. Potrebujeme tento zákonný rámec, ktorý zabráni fiškálnemu alkoholizmu, a zároveň motivuje budúce vlády a parlamenty k štrukturálnym a systémovým zmenám s dlhodobými pozitívnymi výsledkami. Naša krajina, verím tomu, že sa tak stane po hlasovaní o zákone ako celku, sa týmto pripojí k nemnohým európskym štátom, ktorých nie je veľa, ktoré takéto zákony už majú. V časoch, keď sa eurozóna otriasa v základoch, je to jasný signál, že my a Slovenská republika budeme patriť k tým zodpovedným krajinám Európy, ktoré mienia hospodáriť zodpovedne a nevydajú sa gréckou cestou. Kolega Kažimír za predkladateľov hovoril o obsahovej stránke. Chcem povedať ešte jednu vec, že dohoda sa nerodila ľahko, a o to viac cítim potrebu sa poďakovať. Chcem sa poďakovať kolegom-predkladateľom, že sme sa mnohokrát vedeli vrátiť za rokovací stôl, keď sme hneď nenašli zhodu. Chcem sa poďakovať úplne úprimne aj dvom pánom, Ľudovi Odorovi a Michalovi Horváthovi, ktorí nám mnohokrát pomohli ako mediátori nájsť to správne riešenie pri jednotlivých paragrafových zneniach. Z tohto miesta patrí aj poďakovanie Vladovi Tvaroškovi, ktorý nám za Ministerstvo financií dal úplnú technickú a legislatívnu podporu. Už bolo spomenuté, že obsahom zákona sú aj samosprávy. Chcem sa poďakovať samosprávam ZMOS-u, Únii miest, županom za to, že sme našli zhodu a súčasťou zodpovedného správania sa sú aj samosprávy na Slovensku. A zároveň, chcem sa poďakovať odbornej a vedeckej obci, že podporili v diskusii tento zákon. Dovoľte mi na záver celkom jasne povedať, nech je tento zákon a úplná politická zhoda na ňom jasným signálom, že v prípade zásadných rozhodnutí, najmä týkajúcich sa krízy a nášho pôsobenia v eurozóne, už nebude v slovenskej politike miesto pre populizmus a politikárčenie. Ďakujem pekne.
Švejna, Ivan, poslanec NR SR (2015-10-01):
Vážená pani predsedajúca, dovoľte, aby v súlade s § 73 zákona o rokovacom poriadku som bol, som určený predsedom výboru k spravodajcovaniu uvedeného zákona, predkladám informáciu. Návrh spĺňa všetky náležitosti podľa rokovacieho poriadku a legislatívnych pravidiel tvorby. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby Národná rada vo všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím Národnej rady navrhujem, aby tento návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet, aby predmetný návrh prerokovali do 9. novembra a gestorský do 10. novembra tohto roku. Prosím, otvorte diskusiu, rozpravu k tomuto bodu.
Macháčková, Katarína, poslankyňa NR SR (2018-05-25):
Ďakujem pekne za slovo. Vážený pán podpredseda, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z legislatívno-právnej a formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.
Sedlák, Justín, poslanec NR SR (2024-06-11):
Vážení kolegovia, vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho, vládneho návrhu zákona, ktorým sa mení a dopĺňa zákon č. 135/1961 Zb. o pozemných komunikáciách, cestný zákon, v znení neskorších predpisov, tlač 217, v druhom čítaní. Národná rada Slovenskej republiky uznesením č. 201 zo 17. apríla 2024 pridelila predmetný návrh zákona na pre prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť ústavnoprávny výbor uznesením č. 89 zo 6. júna 2024, výbor pre hospodárske záležitosti uznesením č. 60 z 10. júna 2024. Z uznesení výborov uvedených pod bodom 3 tejto správy vyplývajú dve, dva pozmeňujúce a doplňujúce návrhy. Gestorský výbor odporúča hlasovať o bodoch 1 a 2 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadril v ich uzneseniach uvedených pod bodom 3 tejto správy a stanoviská poslancov gestorského výboru vyjadrených v rozprave k tomuto návrhu zákona a odporúča Národnej rady Slovenskej republiky uvedený vládny zákon schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 80 z 11. júna 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Hlina, Alojz, poslanec NR SR (2013-12-06):
Ďakujem veľmi pekne. Už som aj zabudol, čo som chcel povedať. Je to niečo v tom zmysle, ako pán minister spomínal zrovna tú kapitolu toho zdravotníctva. Ja tiež som niekedy, priznávam, pracoval systémom, tomu hovorím, takého vyhnívania, že dáte ten problém nabok a on má časom tendenciu sa sám vyriešiť. Otázka je, či to zdravotníctvo sa vyrieši tiež takýmto spôsobom. To znamená, že tým, že nepriznáme ten problém, že on sa vyrieši. Pán minister povedal, že on to nezahrnul. A to ešte ergo neznamená, že tam nevznikne. Čiže skôr by som očakával, že sa povie teda, ide sa tvrdo, nechcem povedať, že po krku tým, ktorí ten dlh robia, ale to, že prijmú sa opatrenia tak, aby nevznikal. Čiže toto by som skôr očakával ako odpoveď. A potom som chcel hovoriť o tom a to budem hovoriť v tom mojom príspevku k tej filozofii ani nie filozofii na 50 rokov dopredu, ale k filozofii tých prúdov v strane SMER. Tam sú, ja priznávam, aj skutočne socialisti. Potom tam je veľa kaviárových socialistov. Ale je tam aj veľa takých, budem na piatok ráno krotký aj vo výrazoch, ľudí až takého proletársko-boľševického razenia. Otázka stojí, ako tieto tri prúdy medzi sebou kooperujú. A výrazom z toho spolupôsobenia je možno aj rozpočet na tento rok a na tie ďalšie. Ďakujem.
Šefčík, Marek, poslanec NR SR (2021-04-30):
Poprosím vrátiť čas, ďakujem. (Prerušenie vystúpenia predsedajúcim.)
Blaha, Ľuboš, poslanec NR SR (2024-02-08):
Pán generálny prokurátor, máte teraz ďalších päť minút na to, aby ste odpovedal na doplňujúcu otázku. Nech sa páči.
Ďuriš Nicholsonová, Lucia, podpredsedníčka NR SR (2018-05-24):
Keďže táto rozprava ešte nebola uzavretá, v súlade s rokovacím poriadkom dávam slovo pani ministerke školstva pani Lubyovej, ktorá požiadala o slovo v rámci rozpravy, nech sa páči.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 136 poslancov, za 87, zdržalo sa 44, nehlasovali 5. Uvedený návrh sme schválili.
P. Paška, predseda NR SR: (2010-03-03):
(Hlasovanie.) 134 prítomných, 85 bolo za, 48 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú. Budeme hlasovať.
Danko, Andrej, podpredseda NR SR (2024-02-13):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Danielovi Karasovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Grendel, Gábor, podpredseda NR SR (2021-05-13):
Pán poslanec, toto vôbec nie je procedurálny návrh.
Bugár, Béla, podpredseda NR SR (2019-10-28):
Dobre, lebo to nemá význam šesť, sedem minút. Dobre, ďakujem pekne. Takže vyhlasujem prestávku a o šesť minút, o jedenástej budeme hlasovať. Prosím o dochvíľnosť, lebo fakt máme toho veľa. (Prestávka.) (Po prestávke.)
B. Bugár, podpredseda NR SR: (2003-02-26):
Otváram všeobecnú rozpravu. Pýtam sa, kto sa hlási ústne do rozpravy. Pán poslanec Maxon ako jediný. Končím možnosť sa prihlásiť do rozpravy ústne. Pán poslanec Maxon, nech sa páči, máte slovo. M. Maxon, poslanec: Ďakujem pekne za slovo. Vážený pán podpredseda Národnej rady, vážený predkladateľ, vážené dámy a páni, z hľadiska vecného k tejto predmetnej novele nie je potrebné sa vyjadrovať, pretože istým spôsobom dáva jasnejšie svetlo do princípu nepriamej dane z pridanej hodnoty. Chcel by som vás informovať, že táto predmetná novela bola dnes predmetom diskusie s podpredsedom vlády a ministrom financií Slovenskej republiky a predovšetkým vo väzbe na ten nedostatok, ktorý sa premietol do prílohy č. 1 zákona, odkiaľ tá jedna položka vypadla, ako vás informoval pán predkladateľ, a vo väzbe na to, aká bola dohoda s ministrom financií, chcel by som vás poprosiť, aby sme prerušili rokovanie o tomto bode a aby Národná rada Slovenskej republiky prijala uznesenie, podotýkam, že je to v súlade s dohodou s podpredsedom vlády, alebo aby sa nehlasovalo zatiaľ. Ak dovolíte, skúsime sa dohodnúť potom. O čo ide, prosím vás. Pán minister financií dal predbežný prísľub, že vláda si tento návrh osvojí a že predloží Národnej rade Slovenskej republiky žiadosť o skrátené legislatívne konanie. Reparácia tohto problému nám totižto bude trvať 2 mesiace. Pokiaľ by vláda pristúpila k tomuto riešeniu, o čom sme sa predpoludním dohodli, tak vieme túto situáciu vyriešiť v priebehu tejto schôdze Národnej rady. Takže ja navrhujem, aby sme nehlasovali o tomto bode rokovania, aby sme prijali uznesenie, aby nám vláda urýchlene predložila návrh na skrátené legislatívne konanie. Ďakujem pekne.
Blanár, Juraj, podpredseda NR SR (2021-10-21):
Ďakujem. Prerušujem rokovanie o tomto bode programu. A budeme pokračovať ďalším bodom, ktorým je v poradí päťdesiaty tretí, je to prvé čítanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , pod parlamentnou tlačou 723 a návrhom na pridelenie výborom v rozhodnutí č. 753. Dávam teraz slovo pani poslankyni Denise Sakovej, aby za skupinu poslancov tento návrh uviedla. Nech sa páči, pani poslankyňa.
Vons, Peter, poslanec NR SR (2022-12-07):
Ďakujem, pán predseda. V rozprave k návrhu zákona vystúpili dvaja poslanca. Boli podané dva pozmeňujúce a doplňujúce návrhy. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli dnes v rozprave.
Hrnčiar Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomní 142, za 103, proti 21, zdržalo sa 18. Konštatujem, že uvedené body sme schválili.
Jurinová, Erika, podpredsedníčka NR SR (2015-02-12):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa s faktickou poznámkou. Dávam slovo pánovi poslancovi Bastrnákovi.
Gašpar, Tibor, poslanec NR SR (2024-02-08):
Teraz budeme hlasovať o bode 10 druhého pozmeňujúceho návrhu poslankyne Remišovej.
Žiga, Peter, podpredseda NR SR (2024-05-03):
Ďakujem pekne. Dávam slovo spravodajkyni, ktorú určil navrhnutý gestorský výbor, pani poslankyni Veronike Veslárovej. Vieme zapnúť pani poslankyňu, bude spravodajskú informáciu dávať z miesta.
Stanko, Július, poslanec NR SR (2010-12-15):
Pán predsedajúci, dajte, prosím, hlasovať o tom, že Národná rada prideľuje predložený návrh zákona na prerokovanie výborom: ústavnoprávnemu výboru, výboru pre sociálne veci, výboru pre ľudské práva a národnostné menšiny a výboru Národnej rady pre obranu a bezpečnosť a za gestorský výbor určila Výbor Národnej rady pre obranu a bezpečnosť a určila lehoty na prerokovanie návrhu zákona výbormi do 27. januára a gestorskému výboru do 31. januára 2011.
A. Belousovová, podpredsedníčka NR SR: (2007-02-06):
Prerušujem rokovanie o tomto bode programu. Ďalej budeme pokračovať hlasovaním. Ešte predtým by som chcela ale vyhlásiť krátku 5-minútovú prestávku, čiže hlasovať sa bude presne o 11.05 hodine. (Prestávka.) (Po prestávke.)
Grendel, Gábor, podpredseda NR SR (2021-05-27):
S faktickou poznámkou pán poslanec Mazurek.
Laššáková, Jana, podpredsedníčka NR SR (2013-07-02):
S reakciou pán poslanec Hraško, nech sa páči.
Jurinová, Erika, podpredsedníčka NR SR (2014-12-04):
Ďakujem pekne, pán spravodajca. Otváram rozpravu o tomto bode programu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu o tomto bode za skončenú. Chcete sa, pán predseda, ešte vyjadriť k tomuto bodu? Nie. Pán spravodajca? Rovnako nie. Prerušujem rokovanie o tomto bode programu. A pokračujeme návrhom rozpočtu nákladov na činnosť Fondu národného majetku Slovenskej republiky na roky 2015 až 2017 . Návrh má parlamentnú tlač 1272 a spoločná správa výborov má tlač 1272a. Opäť poprosím predsedu výkonného výboru fondu Branislava Bačíka, aby návrh uviedol.
Jurinová, Erika, podpredsedníčka NR SR (2014-03-28):
Otváram rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ sa nechce vyjadriť, pán spravodajca rovnako nie. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Ivana Štefanca a Ivana Mikloša na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov . Návrh zákona je pod tlačou 906. Návrh na jeho pridelenie na prerokovanie výborom je v rozhodnutí č. 919. Nech sa páči, pán poslanec, uveďte svoj návrh zákona.
Šudík, Tomáš, poslanec NR SR (2021-06-15):
Ďakujem za slovo. Ja si zas možno dovolím takto opačne, ale ja plne súhlasím s tým, čo pán minister financií tu pred chvíľou, teda pred prestávkou povedal a povedal tam veľa pravdy, a preto prišlo toľko zákerných reakcií na tú krutú pravdu. A ja doteraz nerozumiem vlastne, k čomu je táto schôdza dobrá a aký je vlastne zámer predkladateľov. Pretože z toho, čo som zatiaľ počul, mi príde, že najväčší problém je ten, že SMER-u a ich kolegom vadí to, že polícia má rozviazané ruky. A zrazu ľudia, ktorí majú nejakú pochybnú minulosť alebo konali netransparentne, končia v base alebo v kolúznej väzbe. Toto vadí SMER-u, HLAS-u a ich priateľom, že na Slovensku má polícia rozviazané ruky. To je ten najväčší problém, o čo tu dneska je, a preto sa rozhodli odvolávať pána ministra Mikulca len preto, že je tu spravodlivosť. A to, čo počas rozpravy predvádzal pán Blaha, tak to bolo podľa mňa pod úroveň. Ja keď pôjdem na návštevu do materskej škôlky, tak tie deti tam majú viacej rozumu a sa chovajú slušnejšie. Tak by som bol, aby sme boli aj tu v pléne slušnejší a nehádzali tu nejaké lístočky. Ďakujem.
Gál, Gábor, poslanec NR SR (2014-03-27):
Ďakujem za slovo, pán predseda. Pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Blanár, Juraj, podpredseda NR SR (2022-05-20):
Šesť faktických poznámok na vaše vystúpenie, sedem. Uzatváram možnosť prihlásiť sa s faktickými poznámkami. Ako prvý pán poslanec Nemec.
Bugár, Béla, podpredseda NR SR (2017-05-12):
Ďakujem pekne, nech sa páči, zaujmite miesto určené pre navrhovateľov, pán poslanec. Teraz dávam slovo poslancovi Grendelovi, ktorý ako spravodajca určený z výboru pre verejnú správu a regionálny rozvoj nás zoznámi so stanoviskom výboru. Nech sa páči.
P. Farkas, poslanec: (2001-12-13):
J. Migaš, predseda NR SR: Čiže budeme hlasovať o bode 27 na strane 16. Gestorský výbor odporúča schváliť. Prezentujme sa a hlasujeme. Hlasujeme o bode číslo 27 na strane 16. (Hlasovanie.) Prítomných je 130 poslancov, za 40, proti 55, zdržalo sa 32, nehlasovali 3. Konštatujem, že sme tento pozmeňujúci návrh neschválili. Ďalej.
M. Číž, podpredseda NR SR: (2007-05-15):
Teraz vystúpi pani poslankyňa Mária Sabolová. Nech sa páči.
V. Veteška, podpredseda NR SR: (2005-06-22):
M. Juščík, poslanec: Ďakujem, pán predsedajúci, za slovo. Ja by som chcel na podporu rečníka, nášho Karola Ondriaša sa prihovoriť s tým, že vážení, my dnes hľadáme po 15 rokoch to, čo vy ste oveľa viac horšieho narobili ako za 40 rokov komunisti. To raz história potvrdí. Ja chcem len podotknúť a pridať, v priemere 700 samovrážd ročne. Tu Karol Fajnor povedal, vysokoškolsky vzdelaná žena vyskočí s deckom. A čo žena, ktorá vyskočí s dvomi deckami. A čo vážení, tí, čo si zobrali život z titulu neúnosnej sociálnej situácie, o tom nehovoríme, to nechceme povedať, to raz aj nám všetkým budú  o hlavu obíjať?
Halgašová, Jarmila, poslankyňa NR SR (2022-09-21):
Ďakujem veľmi pekne, pán predseda. Vážený pán predseda, vážené panie poslankyne, vážení páni poslanci, predloženým návrhom zákona sa vytvárajú podmienky pre zvýšenie odbornosti a kompetentnosti štatutárnych orgánov a členov Rady pozemkového fondu najmä stanovením kvalitatívnych kritérií pre zastávanie funkcií člena Rady pozemkového fondu, generálneho riaditeľa a námestníka pozemkového fondu. Uvedené je základným predpokladom pre kvalifikované a kvalitné rozhodovanie orgánov pozemkového fondu. Vytvárajú sa tiež nové a transparentné kritériá pre kreovanie orgánov pozemkového fondu a zároveň sa zákonom sprístupňuje verejnosti činnosť Rady pozemkového fondu a umožňuje sa ním verejná kontrola Rady pozemkového fondu. Potreba prijatia navrhovanej právnej úpravy vychádza z presvedčenia, že pozemkový fond je významnou inštitúciou, v ktorej správe a vlastníctve je veľké množstvo nehnuteľností v Slovenskej republike a ktorá hospodári s významným rozpočtom. Ja osobne zastávam názor, že Slovenský pozemkový fond by mal byť podriadenou organizáciou ministerstva pôdohospodárstva a rozvoja vidieka. Žiaľ, tento návrh neprešiel a preto si myslím, že činnosť pozemkového fondu je potrebné stransparentniť aj teda v nadväznosti na predchádzajúce kauzy. Predložený návrh zákona má neutrálny vplyv na rozpočet verejnej správy. Nemá negatívny vplyv na podnikateľské prostredie, má pozitívny sociálny vplyv, nemá negatívny vplyv na životné prostredie ani na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Ďakujem pekne.
Beluský, Martin, poslanec NR SR (2016-06-14):
Ďakujem za slovo. Vážený pán predseda, vážení ministri, vážené panie poslankyne, páni poslanci, dovoľte mi, aby som vám v mene 19 poslancov z parlamentu Čiernej Hory prečítal voľne preložený list, ktorý poslali a podpísali pre Národnú radu Slovenskej republiky. „Vážení kolegovia z Národnej rady Slovenskej republiky, využívame túto príležitosť vyzvať vás, aby ste nehlasovali pre ratifikáciu dohody o pristúpení Čiernej Hory do NATO na schôdzi parlamentu Slovenskej republiky, ktorá sa uskutoční 14. júna, teda dnes. Prípadné členstvo Čiernej Hory v NATO bez hlasovania v spravodlivom a slobodnom referende by viedlo k eskalácii hlbokej politickej a inštitucionálnej krízy, ktorej Čierna Hora čelí od 27. septembra 2015, kedy najsilnejšia opozičná aliancia Demokratický front vyvolala veľké protesty proti politickej korupcii a manipuláciám vo voľbách. Cieľom týchto protestov je umožniť občanom Čiernej Hory v prvých riadnych voľbách od pádu komunizmu zvoliť si vládu, ktorá by odzrkadľovala skutočnú vôľu voličov. Vláda Mila Djukoviča si je vedomá záujmu medzinárodného spoločenstva o členstvo Čiernej Hory v NATO a z toho titulu sa snaží maskovať nedostatok práva v krajine. Sme jedinou postkomunistickou krajinou, ktorej elita z komunistického obdobia je stále pri moci, sme jediná krajina, ktorá vo voľbách nikdy nezmenila totalitnú moc. Volebné podvody, kupovanie voličov, tlaky, vydierania, zneužitia bezpečnostných služieb a štátnych zdrojov sú verejne známe a stali sa neoddeliteľnou súčasťou správ Európskej komisie. Demokratický front sa v pokojných a nenásilných protestoch snaží upozorňovať lokálne a medzinárodné spoločenstvá na totalitný charakter posledného komunistického režimu v Európe, ktorý protiústavným a nezákonným spôsobom aplikoval hrubú silu a teror proti pokojným demonštrantom a poslancom čiernohorského parlamentu, z ktorého nebude teraz nikto obvinený. Skorumpovaný a zločinecký režim v Čiernej Hore ja udržiavaný brutálnou manipuláciou volieb, zatiaľ čo vláda udržuje väčšinu v parlamente s podporou tajnej služby, politickej korupcie a podplácania poslancov. Útokmi na opozičné strany si udržujú umelú väčšinu v rozpore s vôľou voličov vo voľbách. Žiadna z inštitúcií politického systému a štátnej vlády nemajú legitimitu. Krajina je v hlbokej politickej, inštitucionálnej a morálnej kríze. Dôvera voči volebnému systému je na najnižšej úrovni a krajina je na pokraji konfliktu. Demokratický front je presvedčený, že otázka členstva Čiernej Hory v NATO musí byť vyriešená v spravodlivom a slobodnom referende. Čierna Hora, ktorá je v súčasnosti pred spornými voľbami, ktoré sa budú konať v atmosfére nedôvery a spornej legitimity, nie je pripravená rozhodovať o tak dôležitej otázke, ako je členstvo v NATO, a vyzývame vás neratifikovať dohodu a neprehlbovať krízu v Čiernej Hore, ktorá už existuje a ktorá nemôže byť prekonaná volebnými podvodmi.“ Ďakujem. (Potlesk.)
Glváč, Martin, podpredseda NR SR (2018-02-14):
Dámy a páni, poprosím vás, kto sa chce baviť, nech sa páči, mimo sály. Nech sa páči, pán poslanec.